ਸਿਰਲੇਖ: ਮੈਰੀ ਕੋਮ: ਮੈਂ ਨਾ ਜ਼ਿੰਦਗੀ 'ਚ ਨਾ ਬਾਕਸਿੰਗ ਰਿੰਗ 'ਚ ਹਾਰਨ ਵਾਲੀ ਬਣਨਾ ਚਾਹੁੰਦੀ ਸੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
ਜਦੋਂ ਤੁਸੀਂ ਵਿਸ਼ਵ ਚੈਂਪੀਅਨ ਅਤੇ ਪਦਮ ਵਿਭੂਸ਼ਣ ਮੈਰੀ ਕੋਮ ਨਾਲ ਗੱਲਬਾਤ ਕਰ ਰਹੇ ਹੁੰਦੇ ਹੋ ਤਾਂ ਤੁਸੀਂ ਇਸ ਤਰ੍ਹਾਂ ਦੀ ਬਿਆਨਬਾਜ਼ੀ ਸੁਣਦੇ ਹੋ। ਇਹ ਗੱਲ ਸੁਣ ਕੇ ਬਹੁਤ ਹਾਸਾ ਆਉਂਦਾ ਹੈ। 

ਮੈਰੀ ਕੋਮ ਹਮੇਸ਼ਾ ਆਤਮ ਵਿਸ਼ਵਾਸ ਨਾਲ ਭਰਪੂਰ ਹੁੰਦੀ ਹੈ। ਉਸ ਦਾ ਮੰਨਣਾ ਹੈ ਕਿ ਪਰਮਾਤਮਾ ਉਸ ਨੂੰ ਬਹੁਤ ਪਿਆਰ ਕਰਦਾ ਹੈ, ਉਸ ਦੇ ਪਿਆਰ ਕਾਰਨ ਹੀ ਉਹ ਅੱਜ ਇਸ ਮੁਕਾਮ 'ਤੇ ਹੈ। 

ਮੈਰੀ ਮੁਤਾਬਕ ਉਹ ਬਹੁਤ ਖ਼ਾਸ ਇਨਸਾਨ ਅਤੇ ਸੁਭਾਵਿਕ ਤੌਰ 'ਤੇ ਪਰਮਾਤਮਾ ਦੀ ਖ਼ਾਸ ਬਖ਼ਸ਼ਿਸ਼ ਵਾਲੀ ਮੁੱਕੇਬਾਜ਼ ਹੈ।

ਇਹ ਵੀ ਪੜ੍ਹੋ:

ਮੈਰੀ ਕੋਲ 37 ਸਾਲ ਦੀ ਉਮਰ ਵਿੱਚ 7 ਵਿਸ਼ਵ ਚੈਂਪੀਅਨਸ਼ਿਪ ਦੇ ਗੋਲਡ ਮੈਡਲ, ਓਲੰਪਿਕ ਦਾ ਚਾਂਦੀ ਦਾ ਮੈਡਲ (ਉਹ ਓਲੰਪਿਕ ਮੈਡਲ ਜਿੱਤਣ ਵਾਲੀ ਭਾਰਤ ਦੀ ਪਹਿਲੀ ਅਤੇ ਇਕਲੌਤੀ ਮਹਿਲਾ ਮੁੱਕੇਬਾਜ਼ ਹੈ), ਏਸ਼ੀਅਨ ਅਤੇ ਕਾਮਨਵੈਲਥ ਵਿੱਚ ਗੋਲਡ ਮੈਡਲ ਹਨ। 

ਮੈਰੀ ਨੇ ਇਸ ਵਿੱਚੋਂ ਜ਼ਿਆਦਾਤਰ ਮੈਡਲ ਸਾਲ 2005 ਵਿੱਚ ਜੌੜੇ ਬੱਚਿਆਂ ਨੂੰ ਸੀ ਸੈਕਸ਼ਨ ਨਾਲ ਜਨਮ ਦੇਣ ਤੋਂ ਬਾਅਦ ਹਾਸਲ ਕੀਤੇ ਹਨ। 

ਮੈਰੀ ਕੋਮ ਹਮੇਸ਼ਾ ਆਤਮ ਵਿਸ਼ਵਾਸ ਨਾਲ ਭਰਪੂਰ ਹੁੰਦੀ ਹੈ

ਉਹ ਜਾਣਦੀ ਹੈ ਕਿ ਸਿਖਰਲੇ ਪੱਧਰ 'ਤੇ ਮੁਕਾਬਲੇਬਾਜ਼ੀ ਕਰਨ ਅਤੇ ਇਸ ਨੂੰ ਬਰਕਰਾਰ ਰੱਖਣ ਲਈ ਕੀ ਕਰਨਾ ਹੈ ਅਤੇ ਉਹ ਸਖ਼ਤ ਮਿਹਨਤ ਨਾਲ ਆਪਣਾ ਆਤਮਵਿਸ਼ਵਾਸ ਹਾਸਲ ਕਰਦੀ ਹੈ। 

ਮੈਰੀ ਦਾ ਕੱਦ 5 ਫੁੱਟ, 2 ਇੰਚ ਹੈ ਅਤੇ ਉਸ ਦਾ ਭਾਰ ਲਗਭਗ 48 ਕਿਲੋਗ੍ਰਾਮ ਹੈ। ਅਜਿਹੇ ਛੋਟੇ ਅਤੇ ਪਤਲੇ ਸਰੀਰ ਵਾਲੇ ਵਿਅਕਤੀ ਦੀ ਚੈਂਪੀਅਨ ਵਜੋਂ ਕਲਪਨਾ ਕਰਨਾ ਮੁਸ਼ਕਿਲ ਹੈ। 

ਇੱਕ ਮੁੱਕੇਬਾਜ਼ੀ ਦੇ ਚੈਂਪੀਅਨ ਨੂੰ ਮਾਈਕ ਟਾਈਸਨ ਅਤੇ ਮੁਹੰਮਦ ਅਲੀ ਵਰਗੇ ਜੁੱਸੇ ਅਤੇ ਡਰਾਉਣੀਆਂ ਅੱਖਾਂ ਵਾਲਾ ਹੋਣਾ ਚਾਹੀਦਾ ਹੈ। ਦੂਜੇ ਪਾਸੇ ਮੈਰੀ ਰਿੰਗ ਦੇ ਅੰਦਰ ਅਤੇ ਬਾਹਰ ਆਪਣੇ ਚਿਹਰੇ 'ਤੇ ਮੁਸਕਾਨ ਰੱਖਦੀ ਹੈ, ਪਰ ਉਹ ਆਪਣਾ ਧਿਆਨ ਕੇਂਦਰਿਤ ਰੱਖਦੀ ਹੈ। 

ਉਸ ਨੇ ਦੱਸਿਆ, ''ਤੁਹਾਡਾ ਕੋਚ, ਸਹਿਯੋਗੀ ਸਟਾਫ਼ ਅਤੇ ਤੁਹਾਡਾ ਪਰਿਵਾਰ ਇੱਕ ਹੱਦ ਤੱਕ ਤੁਹਾਡੀ ਮਦਦ ਕਰ ਸਕਦਾ ਹੈ। ਰਿੰਗ ਦੇ ਅੰਦਰ ਤੁਸੀਂ ਬਿਲਕੁਲ ਇਕੱਲੇ ਹੁੰਦੇ ਹੋ। ਰਿੰਗ ਦੇ ਅੰਦਰ ਦੇ 9 ਤੋਂ 10 ਮਿੰਟ ਸਭ ਤੋਂ ਅਹਿਮ ਹਨ ਅਤੇ ਇਹ ਲੜਾਈ ਤੁਹਾਨੂੰ ਖ਼ੁਦ ਲੜਨੀ ਹੋਵੇਗੀ।''

'ਸਿਰਫ਼ ਦੋ ਘੰਟੇ ਦੀ ਮੁੱਕੇਬਾਜ਼ੀ ਪ੍ਰੈਕਟਿਸ ਬਹੁਤ ਹੈ, ਪਰ ਅਨੁਸ਼ਾਸਨ ਹੋਣਾ ਚਾਹੀਦਾ ਹੈ'

''ਮੈਂ ਆਪਣੇ ਆਪ ਨੂੰ ਇਹ ਸਭ ਕਹਿੰਦੀ ਰਹਿੰਦੀ ਹਾਂ। ਅਤੇ ਇਸ ਲੜਾਈ ਦੀ ਤਿਆਰੀ ਲਈ ਮੈਂ ਸਰੀਰਕ ਅਤੇ ਮਾਨਸਿਕ ਤੌਰ 'ਤੇ ਖ਼ੁਦ 'ਤੇ ਕੰਮ ਕਰਦੀ ਹਾਂ। ਮੈਂ ਨਵੀਆਂ ਤਕਨੀਕਾਂ ਸਿੱਖਦੀ ਹਾਂ। ਮੈਂ ਆਪਣੀ ਤਾਕਤ ਅਤੇ ਕਮਜ਼ੋਰੀਆਂ 'ਤੇ ਕੰਮ ਕਰਦੀ ਹਾਂ। ਮੈਂ ਆਪਣੇ ਵਿਰੋਧੀਆਂ ਦਾ ਅਧਿਐਨ ਕਰਦੀ ਹਾਂ ਅਤੇ 'ਸਮਾਰਟ ਪਲੇ' ਵਿੱਚ ਵਿਸ਼ਵਾਸ ਕਰਦੀ ਹਾਂ।''

ਮੈਰੀ ਆਪਣੀ ਖੇਡ ਅਤੇ ਤਕਨੀਕ ਵਿੱਚ ਕਿੰਨੀ ਸਮਾਰਟ ਹੈ?

ਉਹ ਕਹਿੰਦੀ ਹੈ, ''ਸਿਰਫ਼ ਦੋ ਘੰਟੇ ਦੀ ਮੁੱਕੇਬਾਜ਼ੀ ਪ੍ਰੈਕਟਿਸ ਬਹੁਤ ਹੈ, ਪਰ ਅਨੁਸ਼ਾਸਨ ਹੋਣਾ ਚਾਹੀਦਾ ਹੈ।'' 

ਇੱਥੋਂ ਤੱਕ ਕਿ ਫਿਟਨੈੱਸ ਅਤੇ ਭੋਜਨ ਦੇ ਮਾਮਲੇ ਵਿੱਚ ਉਹ ਖ਼ੁਦ 'ਤੇ ਬਹੁਤ ਜ਼ਿਆਦਾ...